قائد ملت جعفریہ پاکستان:

پروفیسر خادم حسین لغاری کی قومی و ملی خدمات تادیر یاد رکھی جائیں گی

حجت الاسلام و المسلمین سید ساجد علی نقوی نے اپنے تعزیتی بیان میں کہا کہ پروفیسر خادم حسین لغاری نہ صرف ماہر تعلیم بلکہ ایک متحرک سماجی و سیاسی شخصیت تھے، انکی وفات نہ صرف انکے خانوادے کے لئے ناقابل تلافی نقصان ہے بلکہ ملی و قومی سطح پر بھی خلا کا باعث ہے۔

خبر کا کوڈ: ۴۲۵۵۷۱

تاریخ: ۰۸ فروردين ۲۰۱۷ - ۲۱:۳۶

رسا نیوز ایجنسی کی رپورٹ کے مطابق ، قائد ملت جعفریہ پاکستان اور شیعہ علماء کونسل پاکستان کے مرکزی رہنما حجت الاسلام و المسلمین سید ساجد علی نقوی نے ممتاز ماہر تعلیم و سماجی شخصیت پروفیسر خادم حسین لغاری کے انتقال پُرملال پر گہرے دکھ اور افسوس کا اظہار کرتے ہوئے رحوم کے لواحقین و پسماندگان سے دلی تعزیت کی اور انکے انتقال کو ناقابل تلافی نقصان قرار دیا ۔

حجت الاسلام و المسلمین نقوی  نے مزید کہا : پروفیسر خادم حسین لغاری نہ صرف ماہر تعلیم بلکہ ایک متحرک سماجی و سیاسی شخصیت تھے، جن کی قومی و ملی خدمات تادیر یاد رکھی جائیں گی۔

ان کی وفات نہ صرف انکے خانوادے کے لئے ناقابل تلافی نقصان ہے بلکہ ملی و قومی سطح پر بھی خلا کا باعث ہے۔ علامہ ساجد نقوی نے مرحوم کی مغفرت اور بلندی درجات کے لئے خصوصی دعا کی۔ /۸۹۸/ف۹۴۰